Теләк, максат, кыюлык, тәвәккәллек

 Теләк, максат

● Кем идем димә, кем булырмын диген!
● Кеше ни эзләсә, шуны табар.
● Ничек итсәң ит, морадыңа җит!
● Ничек туганыңны белү кызык түгел, кем булып үләчәгеңне белү кызык.
● Омтылган зур омтылыр, омтылмаган — онытылыр.
● Омтылган — ирешер, омтылмаган — бөрешер.
● Теләк булса, беләк карышмый.
● Теләсәң чарасын булдыр!
● Тырышсаң, морадыңа ирешерсең.
● Һәр максатка чара бар.
● Яхшы белән юлдаш булсаң, җитәрсең син моратка. Яман белән юлдаш булсаң, калырсың син оятка.
● Яхшы ният — эш башы.

Кыюлык, тәвәккәллек

● Бер егетнең кыюлыгы мең егеткә дан китерә.
● Гайрәттән яхшы дус юк.
● Дусыңа салынма, гайрәтеңә салын.
● Ишәк җиде төрле йөзә белсә дә, су янына килгәч җидесен дә онытыр.
● Кыю бер үләр, куркак мең үләр.
● Кыюдан пуля да курка.
● Кыюлык — бәхет.
● Кыюлык — адәмнең канаты.
● Кыюлык тау ашыра, гайрәт диңгез кичерә.
● Кыюсыз йөрәк теләген теләп кенә калыр.
● Кыюсыз төлке ачка үләр.
● Кыюсыз куәт әрәмгә китәр.
● Тәвәккәлгә бүре тимәс.
● Тәвәккәлләгән таш йоткан, таш йотмаган — аш йоткан.
● Тәвәккәлнең көймәсе батмый.
● Тәвәккәл таш ярыр, булдыксыз баш ярыр.
● Ир егетнең юлдашы тәвәккәллек.
● Тәвәккәл тәүдә чыгар.
● Уйлы уйлап торганчы, тәвәккәл эшен бетергән. 
	---	
Матбугат.ру

	№ --- | 23.05.2014	


